اوگو چاویس په مړینه غم او خوشالي
چاویس تر دوؤ مياشتو په کيوبا کې دعلاج کولو وروستو تيره مياشت دکاراکاس پوځي روغتون ته وړل شوى ؤ، چې دغلته په روانه اوونۍ کې دهغه وضعيت انديښمن شوى ؤ
د اوگو چاویس په مړینه د وینزویلا پایه تخت کاراکس کې په زرگونو خلکو غم او ویر کړی دهيواد دبهرنو چارو وزير اليس جاؤا دنوموړي په مړينه د ٧ ؤ ورځو دوير اعلان کړى دى. چاویس وروستي رسومات به دجمعې په ورځ سرته رسولى شي. د امریکې په فلوریډا ایالت کې د وینزویلا ناراضو کډوالو د هغه په مرینه د خوشحالۍ ترڅنگ دا خوش بیني هم ښودې چې د چاویس مړینې سره به په وینزویلا کې یو نوی سباؤن پیل شي. اوگو چاویس په وينزويلا اؤ ټوله نړۍ کې يو لانجمن شخصيت اؤ دامريکا دستر ناقد په توگه پيژندل کيدو. د سوشلسټ پالیسو په وجه چاویس د امریکې او د لاطیني امریکې دښمني په سر اخستې وه. رپورټونه وايي په ٢٠٠٢ م کال کې د چاویس پرضد د ناکامه کودتا ورسته هغه د امریکې پرضد د سیاسي مخالفت کمپین شورو کړی وو. د هغه یقین وو چې په کودتا کې د امریکا لاس وو.هغه د کیوبا پخوانی مشر فیډل کاسټرو، د ایران صدر محمود احمدي نژاد او د لیبیا پخواني مشر معمر قزافي نزدې ملگری هم وو او کوشش يي کوو چې گډه د امریکې خلاف محاذ جوړ کړي. اوگو چاویس په لاطینی امریکا او په دې ورستو کې تقریباً په ټوله نړۍ کې د سوشل ازم اخری لوې سیاسي مشر گڼلی کیدی. نوموړي په هیواد کې د سوشلسټ پالیسو د لاندې یو شمیر صنعتونه د حکومت په کنټرول کې اخستې وو. هغه د وینزویلا قدرتي دولت یا تیل اکثر د غریبو خلکو د گټو د پاره کارولی وو. د میډیا رپورټونه وايي چاویس د وینزویلا په تیلو باندې د څو کسانو اجاراداري لمنځه ووړی وه. چاویس په ١٩٩٨ کې د وینزویلا واک اختیار په لاس کې واخستو. ددې وړاندې هغه د یو پوځي افسر په حیث د یو ناکامه کودتا هڅه هم کړې وه. د هاغه وخت چارواکو نوموړی د پوځي کودتا په جرم قید کړی وو. د خپل سیاسي واک په وخت ٢٠٠٢ کې د څلورو گنټو د پاره بې واکه شوی هم وو ځکه چې مخالفینو يي پرضد ناکامه کودتا کړې وه. د وینزویلا د هوايي پوځ په مشرۍ کې چاویس بیرته په حکومتي چوکۍ کښینول شو. د لاطیني امریکا تجزیه کار وايي د چاویس د مړینې ورسته وینزویلا کې د سوشلسټ حکومت آئنده په شک کې پریښوتی. د چاویس سره مرکه کونکی د واشنگټن پوسټ خبریال سکاټ ولسن وايي نائب صدر نکولس میډورو د چاویس یو سیاسي وارث کیدی شي خو ولسن زیاتوي چې میډورو د چاویس په مقابله کې نن د زیات سیاسي مخالفت سره مخ دی. نیویارک ټائمز خپله یوه اداریه کې لیکې چې د چاویس د ١۴ کالو سوشلسټ انقلاب هیواد کې د موجوده مسائلو په شکل کې ښکاره پروت دی، اقتصاد د کړکیچ ښکار دی او حکومتي ادارې يي بې کاره شوې دي. د اوگو چاویس لور د خپل پلار د طرفه په ټویټر د خدائی په امانۍ پیغام کې ویلي اولس دې د هیواد د پرمختگ د پاره د چاویس تگ لاره خپله کړي. داوگو چاویس مړى دشورو په ورځ پوځي اکيډيمۍ کې ايښودل کيږي. د هيواد اولس دخپل صدر په مړينه د سخت خفگان څرگندونه کړې ده. هغه ديو کال څخه دزياتې مودې راهسې دکينسر په مرض اخته ؤ اؤ په کيوبا کې يې گڼ شمير اپريشنونه هم شوي وؤ، چې تيره ورځ يې د58ؤ کلونو په عمر کې ساه ورکړه.هغه تر 14ؤ کلونو دوينزويلا صدر پاتې شوى ؤ.